stanford-oval/wikipedia huggingface dataset:
Asuka (showpainija)
Japanin painivuodet 2010-2015

Kana esiintyi Pro Wrestling Wavessa jo vuonna 2008, mutta alkoi työskennellä säännöllisesti promootiossa vuoden 2010 lopussa. Vuonna 2011 Kana ja Kurihara voittivat Dual Shock Wave-turnauksen ja heistä tuli ensimmäisiä  Wave Tag Team Champions-mestareita. He pitivät mestaruutta hallussaan 93 päivää, kunnes hävisivät sen Ran Yu-Yulle ja Toshie Uematsulle. Kana voitti mestaruuden uudestaan uuden parin Mio Shirain kanssa huhtikuussa 2013. He menettivät sen 85 päivää myöhemmin Shidarezakuralle (Hikaru Shida ja Yumi Ohka)
Maaliskuussa 2012 Kana osallistui myös DDT Pro-Wrestling -promootion kahdeksan hengen 10 minuutin otteluun Ironman Heavymetalweight Championship-mestaruusotteluun, jossa mestaruuden voittaa joka selätyksellä. Kana on osallistunut kahdesti tällaiseen otteluun ja saanut mestaruuden viidesti haltuunsa otteluiden aikana. Huhtikuussa 2024 hän hävisi mestaruuden Ayumi Kuriharalle Pro Wrestling Wave -tapahtumassa. Kana otteli myös Smash-promootiossa vuodesta 2010 alkaen. Smashin aikana hän voitti kahdesti Smash Diva Champion-mestaruuden. Hän oli ensimmäinen mestaruuden voittanut ottelija. Kana osallistui myös Smash-promootion viimeiseen tapahtumaan ennen toiminnan lopettamista.
Vuonna 2014 Kana aloitti työskentelyn Reina Joshi Puroresulle tarinakonsulttina. Kana käytti valtaansa ja riisit itselleen ja Arisa Nakajimalle Reina World Tag Team Championship-mestaruuden. Lisäksi Kana voitti Reina World Women's Championship-mestruuden. Helmikuussa 2015 päivänä KanaProMania: Advance-tapahtumassa Kana ja Arisa Nakajima hävisivät Reina World Tag Team -mestaruuden Hikaru Shidalle ja Syurille. Elokuussa 2015 Kana luopui naisten mestaruudesta ennen kuin hän lähti Reina Joshi Puroresu-organisaatiosta WWE:hen.
WWE NXT (2015-2017)

Urai osallistui WWE:n NXT TakeOver: Brooklyn -tapahtumaan elokuussa 2015 ja huhut hänen sopimuksestaan WWE:n kanssa vahvistettiin syyskuun alussa Tokiossa. Urai oli ensimmäisen japanilainen naispainija, joka on solminut sopimuksen WWE:n kanssa Bull Nakanon jälkeen vuonna 1994. Hän aloitti NXT-brändissä ja otti kehänimekseen Asuka. Alussa Asuka otteli paljon Dana Brookea ja Emmaa vastaan. Asukan ja Emman ottelua NXT TakeOver: London-tapahtumassa on mm. kriitikko Dave Meltzer kutsunyt ottelua "fantastiseksi". Seuraavanvuoden huhtikuussa Asuka sai mahdollisuuden otella NXT Women's Championship-mestaruudesta Bayleyta vastaan. NXT TakeOver: Dallasin-tapahtumassa Asuka voitti mestaruuden Bayleyltä. Kesällä 2016 Vince McMahon harkitsi Asukan siirtämistä pääsarjaan, mutta Triple H sai hänet luopumaan ajatuksesta ja kutsui Asukaa "Henkilöksi, jota NXT:llä ei ollut vara menettää" sekä brändin "ankkuriksi".
Asuka pysyi NXT:ssä ja aloitti uuden kiistan Bayleyn kanssa, joka päättyi Asukan voittoon. Helmikuussa 2017 Asukasta tuli NXT:n historiassa pisimpään mestaruutta hallinnut mies- tai naispainija. Elokuussa 2017 Asuka otteli kehään palaavaa Ember Moonia vastaan. Ottelun aikana hän mursi oikean solisluunsa, minkä johdosta hänen piti olla poissa toiminnasta kuudesta kahdeksaan viikkoa. Asuka joutui luopumaan mestaruudestaan loukkaantumisen vuoksi ja hallintakausi päättyi 510 päivään. Sivussa olon jälkeen Asuka siirtyi WWE:n pääsarjaan.
WWE (2017-2020)

Syksyllä 2017 Asukan paluun jälkeen Rawiin hänen otteluidensa voittoputkensa jatkui niin Rawissa kuin eri tapahtumissa. Asuka osallistui ensimmäiseen naisille järjestettyyn Royal Rumbleen tammikuussa 2018 ja voitti sen ja ansaitsi näin mestaruusottelun Wrestlemaniaan. Asuka haastoi Charlotte Flairin SmackDown Women's Championship-mestaruusotteluun Wrestlemaniassa. Tapahtumassa Asuka hävisi Flairille ja päätti näin hänen voittamattomuusputkensa WWE:ssä 914 päivään eli noin 2 ja puoleen vuoteen.
Wrestlemanian jälkeen Asuka sai useita mahdollisuuksia voittaa itselleen naisten mestaruus. Lopulta hän onnistui saamaan mestaruuden ensimmäistä kertaa haltuunsa joulukuussa järjestetyssä TLC: Tables, Ladders & Chairs-tapahtumassa, jossa hän otteli kolmiottelun Flairiä ja Becky Lynchiä vastaan. Asukan ensimmäinen mestaruuskausi kesti 100 päivää, kunnes Flair nappasi mestaruuden hieman ennen Wrestlemania 35:sta, jossa hänen olisi alun perin pitänyt vielä puolustaa mestaruuttaan.
Wrestlemanian jälkeen Asuka muodosti joukkueen ja Kairi Sanen kanssa, jota myöhemmin kutsuttiin nimellä "The Kabuki Warriors". He joutuivat välittömästi riitoihin The IIconicsin (Billie Kay ja Peyton Royce) kanssa WWE Women's Tag Team Championship-mestaruudesta. Lopulta Kabuki Warriors voitti mestaruuden lokakuussa Hell in a Cell-tapahtumassa Alexa Blissiltä ja Nikki Crossilta. Samaan aikaan Asuka kiisteli Becky Lynchin kanssa Raw Women's Championship-mestaruudesta useaan kertaan, mutta ei onnistunut saamaan sitä haltuunsa. Kabuki Warriors hävisi WWE Women's Tag Team Championship -mestaruuden Alexa Blissille ja Nikki Crossille takaisin Wrestlemania 36:ssa. Heidän mestaruuskautensa kesti 181 päivää, mikä on edelleen pisin mestaruuden hallinta-aika.
Mestaruusajat 2020-2023

Asuka osallistui toukokuussa järjestettyyn Money in the Bank-tapahtumaan ja saman nimiseen naistenotteluun. Ottelu järjestettiin WWE:n Titan Towersissa, missä kilpailijoiden piti ala-aulasta kiivetä katolle hakemaan MitB-salkku. Asuka voitti ottelun. Money in the Bankin jälkeisessä Rawissa  Raw Women's Championship-mestari Becky Lynch paljasti, että hän on raskaana ja luovuttaa mestaruuden pois. Lisäksi Lynch sanoi, että naisten MitB-ottelu ei ollut kilpailu sopimuksesta vaan vapaana olleesta mestaruudesta, joten Asukasta tuli uusi mestari. Asuka periaatteessa hävisi mestaruuden Sasha Banksille The Horror Show at Extreme Rules-tapahtumassa sen jälkeen, kun hän oli sokaissut tuomarin vihreällä sumullaan ja Bayleyn pukiessa erotuomarin paidan päälle ja laskien Asukan selätetyksi, mikä oli epävirallista. Seuraavan viikon Rawissa Stephanie McMahon päätti, että tulos mitätöitiin mikä tarkoitti, että Asuka säilytti mestaruuden, vaikka Banks oli jo ottanut varsinaisen vyön haltuunsa. Uusinta ottelu järjestettiin seuraavalla viikolla, jossa Asuka meneti sen uloslaskennassa. Asuka oli mennyt auttamaan joukkuetoveriaan Sanea, kun Bayley oli hyökännyt hänen kimppuunsa. Tämä merkitsi myös Sanen viimeistä esiintymistä WWE:ssä, kun hän lähti WWE:Stä ollakseen uuden aviomiehensä kanssa Japanissa. Tämä myös hajotti Kabuki Warriorsin.
SummerSlamissä Asukalla oli kaksi mestaruusottelua. Hän otteli sekä Bayleytä, että Sasha Banksia vastaan, joista jälkimmäisen hän voitti. Tables, Ladders & Chairs-tapahtumassa Asuka liittoutui kehään palaavan Charlotte Flair kanssa voittivat Nia Jaxin ja Baszlerin sekä WWE Women's Tag Team Championship-mestaruuden. He menettivät tittelit takaisin Jaxille ja Baszlerille Royal Rumblessa. Asuka hävisi myös naisten mestaruuden Rhea Ripleylle WrestleMania 37:ssä, jolloin hänen toinen hallintakautensa päättyi 231 päivään. Asuka osallistui myös vuoden 2021 Money in the Bank-otteluun, mutta ei saavuttanut voittoa. Tämä ottelu oli myös hänen viimeinen ottelunsa vuonna 2021 loukkaantumisen vuoksi. ASuka palasi toimintaan vasta 9 kuukautta myöhemmin huhtikuun lopussa. Lokakuussa 2022 Asuka voitti Alexa Blissin kanssa naisten joukkuemestaruuden, mutta hävisivät sen takaisin Damage CTRL:lle viikkoa myöhemmin Crown Jewel-tapahtumassa. Seuraavana vuonna 2023 Asuka onnistui vielä kolmannen kerran voittamaan Night of Champions-tapahtumassa Raw Women's Championship-tapahtumassa, mikä päätti Bianca Belairin mestaruuskauden 420 päivään. 70 päivää myöhemmin Asuka menetti mestaruuden takaisin Belairille SummerSlamissa järjestetyssä kolmiottelussa, jossa mukana oli myös Charlotte Flair.
Damage CTRL (2023–)

Marraskuussa 2023 Asuka liittyi Damage CTRL:n ryhmään, johon oli liittynyt myös WWE:hen palaava Kairi Sane. Tammikuussa Asuka ja Sane, jotka ottelivat jälleen Kabuki Warriors-joukkueena, voittivat Katana Chancen ja Kayden Carterin sekä WWE Women's Tag Team Championship-mestaruuden toisen kerran. Toukokuussa Backlash France-tapahtumassa he hävisivät mestaruuden Belairille ja Cargillille. Tämän tapahtuman jälkeen Asuka jäi pitkälle tauolle loukkaantumisen vuoksi .
Mestaruuden ja saavutukset

DDT Pro-Wrestling
Ironman Heavymetalweight Championship (5 kertaa)
JWP Joshi Puroresu
JWP Openweight Championship (1 kerta)
Kuzu Pro
Kuzu Pro Diva Championship (1 kerta)
NEO Japan Ladies Pro-Wrestling
NEO Tag Team Championship (1 kerta) Nanae Takahashin kanssa
Pro Wrestling Wave
Wave Tag Team Championship (2 kertaa) Ayumi Kuriharan ja Mio Shirain kanssa
Reina Joshi Puroresu
Reina World Tag Team Championship (1 kerta) Arisa Nakajiman kanssa
Reina World Women's Championship (1 kerta)
Smash
Smash Diva Championship (2 kertaa)
WWE
NXT Women's Championship (1 kerta)
WWE Women's Championship (3 kertaa)
WWE SmackDown Women's Championship (1 kerta)
WWE Women’s Tag Team Championship (4 kertaa) Kairi Sanen (2), Charlotte Flairin ja Alexa Blissin kanssa
Women's Money in the Bank (2020)
Women's Royal Rumble (2018)
Aiheesta muualla

Kuvia tai muita tiedostoja aiheesta Asuka (showpainija) Wikimedia Commonsissa
Kana vuonna 2013
Kana vuonna 2012 Smash-organisaation aikaan
Kaksinkertainen joukkuemestari The Kabuki Warriors
Karl Martin Sinijärv

Karl Martin Sinijärv
Karl Martin Sinijärv (s. 4. kesäkuuta 1971 Tallinna) on virolainen kirjailija ja Viron kirjailijaliiton (Eesti Kirjanike Liit) puheenjohtaja vuodesta 2007.
Sinijärv on opiskellut Tarton yliopistossa viron kieltä, englantilaista filologiaa ja oikeustiedettä.
Sinijärveltä on ilmestynyt kahdeksan runokokoelmaa. Ensimmäisen kokoelmansa Kolmring hän julkaisi 17-vuotiaana, ja häntä pidettiin jo silloin uuden virolaisen kirjallisuuden ihmelapsena. Hän pitää itseään etnofuturistina. Hän yhdistelee tuotannossaan arkaaisia aineksia uuteen muotoon. Vuonna 2002 hän sai valtiollisen säätiön Eesti Kultuurkapitalin runopalkinnon.
Teokset > Runokokoelmat

Kolmring, 1989
Vari ja viisnurk, 1992
Sürway, 1992
Neli sada keelt, 1997
Towntown & 28: viies rühm poeese, 1999
Poissmehe kokaraamat, 2000
Artutart&39, 2002
Vabana sündinud, 2003
Runoja suomeksi

Antologiassa: Salatanssia tilantyhjää. Nuoren virolaisen runouden antologia, Pohjoinen 1990.
Teoksessa: Jan Kaus & Harri Rinne toim.: Ajattelen koko ajan rahaa - kivikovaa virolaista nykyrunoutta, Johnny Kniga 2006.
Aiheesta muualla

Elämäkertatietoja Karl Martin Sinijärvistä (Estonian Literature Information Centre) (englanniksi)
Interview Haastattelu Karl Martin Sinijärv (Estonian Literary Magazine) (englanniksi)
Karl Torenberg

Karl Torenberg  (1743 Pori – 1812) oli suomalainen  urkujenrakentaja. Hän oleskeli vuosia ulkomailla, lähinnä Hollannissa, mutta palasi Suomeen 1793. Hänen tiedetään korjanneen muun muassa Porin ja Sauvon kirkkojen ja Turun tuomiokirkon urut.
Aiheesta muualla

Carl Torenberg, Siba.fi
Kermajärvi

| Kermajärvi |
| --- | --- |
 Kermajärveä Pääskyvuorelta, muutamia kilometrejä kirkonkylästä.
Valtiot:  Suomi
Paikkakunta:  Heinävesi
Koordinaatit:  62°27′N, 28°42′E
Vesistöalue ja valuma-alueen tietoja
Laskujoki:  Kermankoski
Järvinumero:  04.274.1.014 
Mittaustietoja
Pinnankorkeus:  80,1 m
Pituus:  29  km
Rantaviiva:  452,546  km 
Pinta-ala:  85,57 km²
Tilavuus:  866 273 526  m3 
Keskisyvyys:  10,12  m 
Suurin syvyys:  56,07  m tai 10,12  m 
 fiKermajärvi 
Kermajärvi on Suomen 53. suurin järvi ja se sijaitsee kokonaan Heinävedellä. Sen pinta-ala on 85,57 km² ja korkeus merenpinnasta 80,1 metriä. Se on muodoltaan luode–kaakko-suuntainen, mistä huomaa hyvin jääkauden mannerjäätikön poistumissuunnan. Järvi on lähestulkoon luonnontilainen ja se on suojelun alainen kuuluen Natura 2000 -ohjelmaan valtakunnallisesti merkittävänä maiseman- ja rantojensuojelualueena. Kermajärven luonto on jylhää, karua, kallioista, erämaista rantaa. Kermajärvi on hyvin kirkas- ja puhdasvetinen ja myös kalakannaltaan merkittävä. Sen rannat ja erityisesti itäpuoli on saaristoista, ja keskellä järveä on suurehko selkä, Kermanselkä. Järvellä on paljon rantaviivaa saaristoisuuden ja lahtisuuden johdosta. Rannoilla on suuriakin korkeuseroja ja korkeita mäkiä ja kallioita. Saaristo on karukasvillista ja sen kallioperä on syväkiveä ja migmatiittia.
Kermajärvi on Heinäveden reitin pääjärvi ja tärkeä osa sitä. Karviossa, pohjoisella Kermajärvellä, Varisvesi laskee Kermajärveen Karvionkoskena. Koski voidaan myös ohittaa Karvion kanavalla. Varisvedeltä pääsee salmien kautta Suvasvedelle, Kuopioon, tai Varistaipaleen ja Taivallahden kanavia pitkin Juojärvelle, jonka pinta on lähes 20 metriä Kermajärveä korkeammalla. Kermajärven toisessa päässä, Kerman kylällä, järvi laskee Kermakosken kautta Joutenveden ja Haukiveden suuntaan. Kermankoski voidaan ohittaa yksisulkuisella Kerman kanavalla. Savonlinnaan, johon reitti päättyy, pääsee 1903–1906 valmistuneita Vihovuonteen, Pilpan ja Kerman kanavia pitkin. Petrumajärvi laskee Kermajärveen.
Kermajärvi tunnetaan myös siellä vuonna 1959 tapahtuneesta Tulilahden kaksoismurhasta.
Heinäveden kirkonkylä on rakennettu Kermajärven rannalle. Kuopiolainen Roll-Laivat Oy liikennöi Heinäveden reittiä kesäisin laivallaan M/S Puijo. Se pysähtyy myös Heinäveden kirkonkylän satamassa, Kermanrannassa.
Nimensä Kermajärven arvellaan saaneen alueella muinoin liikkuneilta lappalaisilta, joiden kielessä sana kerma tarkoittaa nuorta peuranvasaa.
Järvestä löytyy myös saari nimeltä Kiermisaari. Kiermi on eräs nimitys verkonkuivatustelineelle.
Aiheesta muualla

Kuvia tai muita tiedostoja aiheesta Kermajärvi Wikimedia Commonsissa
Ympäristöministeriö – Kermajärvi
Luontoon.fi – Kermajärvi
Heinävesi
| --- | --- |
Taajamat:  Hasumäki (kirkonkylä) · Karvio · Kerma · Palokki · Sarvikumpu · Varistaipale · Vihtari
Kylät:  Hevonlahti · Kansala · Karhilantaipale · Koivumäki · Kuittua · Kypäräjärvi · Lajunlahti · Lampu · Lepikkomäki · Malkkila · Niinimäki · Näätänmaa  · Papinniemi · Pilppa · Petruma · Polvijärvi · Pyylinsaari · Pölläkkä · Raaminmäki · Rummukkala · Sappu · Sompasaari · Syrjä · Särkelä · Säynämö · Tetrivaara · Timonmäki · Vaaluvirta · Vahvalahti · Viitalahti
Nähtävyydet:  Valamon luostari · Lintulan luostari · Valamon luostarin pääkirkko · Valamon luostarin talvikirkko · Valamon luostarin vanha kirkko · Lintulan luostarin kirkko · Heinäveden kirkko
Liikenne:  Heinäveden reitti · Varistaipaleen kanava · Taivallahden kanava · Karvion kanava · Kerman kanava · Vihovuonteen kanava · Pilpan kanava · Koukunpolvi · Heinäveden rautatieasema · Syrjän rautatieasema · Vihtarin rautatieasema
Vesistöt:  Kermajärvi · Juojärvi · Petrumajärvi· Iso-Vihtari
Muuta Heinäveteen liittyvää:  Heinäveden historia · Vaakuna · Heinäveden Höyryvenhe Osuuskunta · Heinäveden Höyrylaiva Oy · Kermansavi · Heinäveden lehti
Kermajärvi kirkonmäeltä
Katrina Lumikallio

Katrina Lumikallio (s. 1977) on suomalainen sukupuolentutkija ja ex-gay-liikkeiden kriitikko. Lumikallio opiskeli 2000-luvun puolivälissä Jyväskylän yliopistossa naistutkimusta ja erikoistui sen alueella queer-tutkimukseen. Hänet tunnetaan viileän kiihkottomasta tutkimusotteestaan.
Lumikallio on hoitanut Yhteys-liikkeen sihteerin tehtäviä vuodesta 2008 lähtien ja hän kuuluu FinnQueer-verkkolehden toimituskuntaan. Tasavertaisuusaktivisti yht.tri Olli Stålströmin ohella Lumikalliosta on tullut Suomen nykyhetken tunnetuimpia ex-gay-liikkeiden tai ex-gay-ideologian (tunnetaan myös nimillä konversio- ja eheytysideologia) analysoijia. Eheyttäjät pyrkivät rakentamaan homoseksuaalisesti suuntautuneelle heteroseksuaalisen identiteetin. Lumikallio kritisoi tätä kristilliseltä pohjalta lähtevää eheytysideologiaa ja katsoo, että se sisältää aineksia sekä uskonnollisista että psykoanalyyttisesta argumentaatiosta.
Tuotantoa

Jones, Stanton L. & Yarhouse, Mark A. Ex-Gays? A Longitudional Study of Religiously Mediated  Change in Sexual Orientation Teologinen aikakauskirja 1/2008, 84-85. Kirja-arvostelu.
Kristillis-psykoanalyyttinen eheytysideologia: analyysi ei-uskonnollisista argumenteista 2007. Jyväskylän yliopisto. Pro gradu.
Raportti eheytysideologiasta (Arkistoitu – Internet Archive). 2007.
Aiheesta muualla

Yhteys-liike
FinnQueer
Khasso

| Khasso > 1681–1880 |
| --- | --- |
   Senegaljoen alue 1880-luvulla 
Valtiomuoto:  monarkia
Pääkaupunki:  Médine
Uskonnot:  luonnonuskonto
Edeltäjä:  Denianke
Seuraaja:  Ranskan Sudan
Khasso oli 1600-luvulta 1800-luvulle Länsi-Afrikassa suunnilleen nykyisen Senegalin ja Malin Kayesin alueella sijainnut kuningaskunta, jonka pääkaupunkina oli Médine.
Alueelle muuttaneet ja paikallisiin malinke ja soninka -kansoihin sekoittuneet fulbet perustivat Khasson Senegaljoen yläjuoksulle. Ensimmäinen tunnettu kuningas (fankamala) oli Séga Doua, joka hallitsi vuosina 1681–1725. Hänen sukunsa hallitsi Khassoa aina vuoteen 1796 asti, jolloin suvun viimeinen poika Demba Séga kuoli. Sitä seurasi sisällissota, jossa valtakunta lopulta hajosi viiteen pienempään kuningaskuntaan. Niistä vahvin oli Hawa Demba Diallon vuosina 1810–1833 hallitsema Dembaya.
Khasson kuningaskunnat olivat bamanavaltakunnan tavoin riippuvaisia orjakaupasta. Perheen varallisuutta osoitti sen omistamien orjien määrä. Tämä johti sotaretkiin, joiden tarkoituksena oli siepata mahdollisimman paljon uusia orjia. Orjakaupan myötä Khasson yhteydet eurooppalaisten, etenkin ranskalaisten rakentamien Länsi-Afrikan kauppakaupunkien kanssa kasvoivat.
Vuonna 1857 Toucouleurin perustaja Umar Tall hyökkäsi Khassoon, mutta hyökkäys torjuttiin Ranskan tuella. Ranska alkoi kasvattaa vaikutusvaltaansa alueella ja otti sen lopulta täysin hallintaansa. Alue liitettiin Ranskan Sudaniin vuonna 1880.
Alueen asukkaat kutsuvat yhä itseään khasonkoiksi.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Khasso
Khatgal

| Khatgal (Хатгал) |
| --- | --- |

 Khatgal
 Koordinaatit: 50°26′22″N, 100°09′42″E 
Valtio:  Mongolia
Provinssi:  Hövsgöl
Perustettu:  1727
Hallinto:  
 – Asutustyyppi:  kylä
Väkiluku (2018)  (arvio):  2 265
Infobox OKVirheellinen NIMI-arvo: 
Khatgal (mong. Хатгал, ᠬᠠᠳᠭᠠᠯ) on kylä Hövsgöljärven rannalla Hövsgölin provinssissa Mongoliassa. Vuoden 2018 arvion mukaan siellä asui 2 265 asukasta. Kylässä on lentokenttä sekä pieni satama. Kylä toimi provinssinsa hallinnollisena keskuksena vuodesta 1921 lähtien, ja jatkoi tässä asemassa myös 1931 perustetussa Hövsgölin provinssissa. Vuonna 1933 asema kuitenkin siirrettiin Mörönille.
Käännös suomeksi
Kim Larsen

Kim Larsen, Nibe Festival 2009.
Kim Larsen (23. lokakuuta 1945 Kööpenhamina – 30. syyskuuta 2018 Odense) oli tanskalainen rockmuusikko.
Larsen tapasi vuonna 1969 Franz Beckerleen ja Willi Jønssonin. Kolmikko perusti Gasolin’-yhtyeen, jonka kokoonpanoon myöhemmin liitettiin rumpali Søren Berlev. Yhtye oli hyvin suosittu 1970-luvulla, mutta hajosi sen lopulla.
Larsen julkaisi lukuisia sooloalbumeita, osan omalla nimellään, loput yhtyenimillä Kim Larsen & Bellami ja Kim Larsen & Kjukken. Hänen myydyimpiin levytyksiinsä kuuluu Midt om natten (1983).
Larsen kuoli 72-vuotiaana eturauhassyöpään.
Karl Torsten Wadenstjerna

Karl Torsten Wadenstjerna
Karl (Carl) Torsten Wadenstjerna (16. kesäkuuta 1861 Mitau (Jelgava), Kuurinmaan kuvernementti, Venäjän keisarikunta – kesä 1920 Holmogory, Arkangelin kuvernementti, Neuvosto-Venäjä) oli suomalainen kenraaliluutnantti, joka toimi Suomen sisällissodan aikana sotavankileirien ylitarkastajana.
Wadenstjerna syntyi Mitaussa, nykyisen Latvian Jelgavassa Hartolasta kotoisin olleen eversti Karl Johan Vilhelm Wadenstjernan perheeseen. Wadenstjerna aloitti Haminan kadettikoulun vuonna 1874, valmistui vänrikkinä ja siirtyi Henkikaartin 4. Keisarillisen perheen tarkk’ampujapataljoonaan vuonna 1883. Vuonna 1887 hänestä tuli pataljoonan sihteeri ja vuoteen 1892 mennessä komppanian päällikkö. Pataljoonan taloudenhoitaja hänestä tuli vuonna 1899 ja eversti vuonna 1903.
Vuonna 1908 Wadenstjerna määrättiin 147. Samaran jalkaväkirykmentin komentajaksi, mistä tehtävästä hän siirtyi kaksi vuotta myöhemmin 12. tarkk’ampujarykmentin komentajaksi. Huhtikuussa 1913 Wadenstjernasta tuli kenraalimajuri ja myöhemmin samana vuonna ensin 8. jalkaväkidivisioonan 2. prikaatin komentaja ja sitten 5. jalkaväkidivisioonan 2. prikaatin komentaja. Ensimmäisessä maailmansodassa Wadenstjerna komensi aluksi 5. jalkaväkidivisioonan 2. prikaatia ja vuodesta 1915 alkaen 37. jalkaväkidivisioonaa. Hän sai ylennyksen kenraaliluutnantiksi vuonna 1915.
Kun lokakuun vallankumous puhkesi 1917, Wadenstjerna erosi Venäjän armeijasta ja palasi Kiovan kautta Suomeen vuoden 1917 lopulla. Suomen sisällissodan aikana hän toimi sotavankileirien ylitarkastajana maaliskuusta 1918 alkaen ja sodan päättyä hän oli Suomen tasavallan sotajoukkojen ylipäällikön esikunnassa erikoistehtävissä. Sisällissodan jälkeen hän oli valtiorikosylioikeuden sotilasjäsenenä valtiopetosoikeudenkäynneissä punaisia vastaan. Hän erosi elokuussa 1919 vakinaisesta palveluksesta. Tämän jälkeen Wadenstjerna osallistui Pohjois-Venäjän retkikuntaan komentajana ja joutui bolševikkien vangiksi yhdessä viidensadan muun valkoisen upseerin kanssa. Hänet teloitettiin Holmogoryn vankileirillä kesällä 1920.
Wadenstjerna oli naimisissa Aleksandra Nikolajevna Aigustovan kanssa ja heillä oli kolme lasta. Lapsista Anatol (s. 1895) kuoli isänsä tavoin Holmogoryssa kesällä 1920.
Aiheesta muualla

Ваденшерна Торстен Карлович (venäjäksi) Grwar.ru
Karl Trasti

| Karl Trasti> Norjan elinkeinoministeri |
| --- | --- |
 Gerhardsenin IV hallitus 20. tammikuuta 1964 – 12. lokakuuta 1965  
Edeltäjä:  Trygve Lie
Seuraaja:  Sverre W. Rostoft
Norjan palkka- ja hintaministeri
 Gerhardsenin IV hallitus 25. syyskuuta 1963 – 20. tammikuuta 1964  
Edeltäjä:  Ole Myrvoll
Seuraaja:  Idar Norstrand
 Gerhardsenin III hallitus 1. syyskuuta 1962 – 28. elokuuta 1963  
Edeltäjä:  Gunnar Bøe
Seuraaja:  Ole Myrvoll
Henkilötiedot
Syntynyt: 19. helmikuuta 1917 Vesisaari, Norja
Kuollut: 4. lokakuuta 1976 (59 vuotta)
Ammatti:  juristi, poliitikko
Tiedot
Puolue:  Työväenpuolue
Karl Trasti (19. helmikuuta 1917 Vesisaari – 4. lokakuuta 1976) oli norjalainen juristi ja työväenpuolueen poliitikko. Hän toimi Norjan palkka- ja hintaministerinä 1962–1963 ja 1963–1964 sekä elinkeinoministerinä 1964–1965.
Aiheesta muualla

Karl Trasti Norjan suurkäräjien verkkosivuilla (norjaksi)
Kiinan–Japanin sota

Kiinan–Japanin sota voi viitata kahteen sotaan:
Ensimmäinen Kiinan–Japanin sota (1894–1895)
Toinen Kiinan–Japanin sota (1937–1945)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kiinan-Japanin sota”, voi hakea sivunnimihaulla, laajalla sivunnimihaulla tai tekstihaulla.
Juuso Riikola

| Juuso Riikola |
| --- | --- |

Henkilötiedot
Syntynyt: 9. marraskuuta 1993 (ikä 30) Joensuu, Suomi
Kansalaisuus:   Suomi
Jääkiekkoilija
Lempinimi:  Rico
Pelipaikka:  puolustaja
Maila:  vasen
Pituus:  184 cm
Paino:  86 kg
Seura
Seura:  SCL Tigers
Sarja:  National League
Pelinumero:  50
Pelaajaura
Pääsarjaura:  2012–
Aik. seurat:  KalPa (SML) Pittsburgh Penguins (NHL) WBS Penguins (AHL) IK Oskarshamn (SHL)
KHL-varaus:  125. varaus, 2016 Vitjaz Podolsk
Juuso Riikola (s. 9. marraskuuta 1993 Joensuu) on suomalainen jääkiekkopuolustaja, joka pelaa Sveitsin National Leaguen SCL Tigersissa. Hän on pelannut urallaan aiemmin myös yhteensä 80 NHL-ottelua Pittsburgh Penguinsissa tehopistein 3+10=13.